На основу члана 20. став 1. тачка 8. Закона о локалној самоуправи („Службени гласник РС“, број 129/07, 83/2014- др. закон, 101/2016-др. закон, 47/2018 и 111/2021- др. закон), члана 69. и 70. Закона о енергетској ефикасности и рационалној употреби енергије („Службени гласник РС“, број 40/21), Закона о потврђивању споразума о зајму (Пројекат „Чиста енергија и енергетска ефикасности за грађане“) између Републике Србије и Међународне банке за обнову и развој („Службени гласник РС - Међународни уговориˮ, број 6/22), одељка 2. АРАНЖМАНИA ЗА УПРАВЉАЊЕ ПРОЈЕКТОМ, тачка 2.1.4 Јединице локалне самоуправе, Приручника за пројектне операције и бесповратна средства, Уговора о суфинансирању програма енергетске санације породичних кућа и станова који спроводи Град Ниш, број 2865/2023-01 од 20.07.2023. године, Решења о реализацији и суфинансирању програма ,,Енергетске санације породичних кућа и станова, који спроводи Град Ниш у 2023. години“ („Службени лист Града Ниша“, број 74/23), члана 18. Правилника о суфинансирању мера енергетске санације, породичних кућа и станова у оквиру пројекта „Чиста енергија и енергетска ефикасности за грађане у Србији“ („Службени лист Града Ниша“, број 79/2023), Решења о расписиваљу за избор Јавног позива привредних субјеката у спровођењу мера енергетске санације породичних кућа и станова на територији Града Ниша („Службени лист Града Ниша“, број 89/2023) и члана 72. Пословника о раду Градског већа Града Ниша („Службени лист Града Ниша“, број 1/13, 95/2016, 98/2016, 124/2016 и 144/2016 и 117/20),

Градско веће Града Ниша на седници одржаној дана \_\_\_\_\_\_\_\_\_. године, објављује

**ЈАВНИ ПОЗИВ**

**за суфинансирање мера енергетске санације породичних кућа и станова на територији Града Ниша за 2023. годину**

У складу са чланом 18. Правилникарасписује се Јавни позив за суфинансирање мера енергетске санације породичних кућа и станова на територији Града Ниша за 2023. годину ( у даљем тексту: Јавни позив). Мере енергетске санације спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката.

Циљ спровођења мера енергетске санације породичних кућа и станова је унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији Града Ниша.

**I ПРЕДМЕТ СУФИНАНСИРАЊA МЕРА ЕНЕРГЕТСКЕ САНАЦИЈЕ**

Предмет Јавног позива је спровођење следећих мера енергетске ефикасности:

1. **замена спољних врата и прозора и других транспарентних елемената термичког омотача;**

Ова мера обухвата и пратећу опрему за прозоре/врата, као што су окапнице, подпрозорске даске, ролетне, комарнике и др, као и пратеће грађевинске радове на демонтажи старих и правилној монтажи нових прозора/врата и одвоз на депонију, обрада око прозорa/врата гипс-картон плочама, глетовање, обрада ивица и кречење око прозора/врата, са унутрашње стране зида.

Спољна столарија мора имати следеће минималне техничке карактеристике (U-коефицијент пролаза топлоте):

- U≤ 1.3 W/m2К за остакљење прозора и балконских врата;

- U≤ 1.3 W/m2К за профиле прозора и балконских врата;

- U≤ 1.6 W/m2К за врата ка негрејаним просторима.

1. **постављање термичке изолације фасадних зидова, подова на тлу и осталих делова термичког омотача према негрејаном простору;**

Овом мером је неопходно се испунити следеће критеријуме енергетске ефикасности:

- Минимална дебљина термичке изолације на спољним зидовима **са спољне стране** мора износити 10 цм, осим ако не постоји техничка могућност да се постави та дебљина изолације.

1. **постављање термичке изолације испод кровног покривача или таванице;**

У оквиру ове мере могуће је извршити и уградњу и набавку материјала за топлотну изолацију крова или таванице изнад грејаног простора. Ова мера може обухватити, у случају да је оштећен кровни покривач и хидроизолациони кровни систем и грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Овом мером је неопходно испунити следеће критеријуме енергетске ефикасности:

Минимална дебљина топлотне изолације крова или таванице изнад грејаног простора мора износити 20 цм, осим ако не постоји техничка могућност да се постави та дебљина изолације.

1. **заменa постојећег грејача простора на чврсто гориво, течно гориво или електричну енергију (котао или пећ) ефикаснијим котлом на гас;**

У оквиру ове мере могуће је извршити набавку и инсталацију котлова на природни гас, грејача простора, или замену постојећег грејача простора (котла или пећи) ефикаснијим, за породичне куће.

Овом мером је неопходно испунити следеће критеријуме енергетске ефикасности:

Минимални степен корисности котла (грејача простора) који користи природни гас мора бити 90%. Котао мора бити опремљен предвиђеним функцијама сигурности и функцијом аутоматске регулације, као што је регулација температуре у разводном воду и сл. у складу са прописима.

1. **заменa постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу;**

У оквиру ове мере могуће је извршити набавку и монтажу котла на биомасу (дрвни пелет, брикет, сечка).

Овом мером је неопходно испунити следеће критеријуме енергетске ефикасности:

Минимални степен корисности котла на биомасу (дрвни пелет, брикет, сечка) мора бити 85%. Котао мора бити опремљен предвиђеним функцијама сигурности и функцијом аутоматске регулације, као што је регулација температуре у разводном воду и сл. у складу са прописима.

1. **уградња топлотних пумпи;**

У оквиру ове мере могуће је извршити набавку и уградњу топлотне пумпе: ваздух-ваздух; ваздух-вода или земља-вода (са хоризонталним колекторима или са геосондама).

Овом мером је неопходно испунити следеће критеријуме енергетске ефикасности:

Минимални SCOP (сезонски коефицијент грејања) према извору топлотне енергије треба да износи:

- Ваздух, више од 3,4;

- Вода, више од 4,5.

- Земља, више од 4,0;

1. **замена постојеће или уградња нове цевне мреже, грејних тела и пратећег прибора;**

Ова мера се састоји од: (I) уградње електронски регулисаних циркулационих пумпи; (II) замене и изолације цевне мреже, (III) замене радијатора укључујући термостатске вентиле, (IV) опремањa система грејања регулацијом и контролним уређајима (балансних вентила, разделника, регулатора протока) и (V) угрдње уређаја за мерење топлоте, као што су калориметри.

**Напомена:** Ова мера се може применити само заједно са мерама из главе I, тачка 4) или 5) или 6).

Мера ће се суфинансирати са уделом до 50% бесповратних средстава, ако се примењује са неком од наведених појединачних мера или одговарајућим уделом у случају примене основног, стандардног или напредног пакета;

**8) уградња соларних колектора у инсталацију за централну припрему потрошне топле воде;**

1. **уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем;**

Снага соларних панела не може бити већа од одобрене снаге мерног места, која је наведена у рачуну за утрошену електричну енергију, а максимално до и једнако 10,8 kW;

**10) Израда техничке документације у складу са Прилогом 3 и достављање потребног решења;**

Ова мера се може применити само заједно са неком од појединачних мера у оквиру пакета мера, у складу са Прилогом 3, неопходна израда техничке документације ради издавања акта којим се одобрава извођење радова.

**Нумерација у објављеној листи привредних субјеката који израђују техничу документацију, прати меру на коју се односи (од 2а до 9а).**

За сваку од мера енергетске санације ограничена су максимална укупна средства подстицаја, а Крајњи корисник је дужан да обезбеди разлику до пуног износа укупне вредности појединачног пројекта.

Крајњи корисници имају право да се пријаве за: „Једну меру“ или за „Пакет“ који обухвата више мера енергетске санације.

Све наведене мере су примењиве за породичне куће, а за станове се могу применити само мере наведено под тачакама 1), 6), 7).

**II КОРИСНИЦИ БЕСПОВРАТНИХ СРЕДСТАВА**

Крајњи корисници бесповратних средстава су домаћинства у породичним кућама и становима и која су испунила критеријуме и услове из овог Јавног позива. Стамбено-пословни објекти који не служе за становање нису предмет овог Јавног позива.

**III ВИСИНА БЕСПОВРАТНИХ СРЕДСТАВА**

Укупно планирана бесповратна средства које Град Ниш заједно са средствима Министарства додељује, путем овог Јавног позива износе 50 (педесет) милиона динара.

За сваку од мера енергетске санације одрђена су максимална укупна средства подстицаја, а Крајњи корисник је дужан да обезбеди разлику до пуног износа укупне вредности појединачног пројекта.

Град Ниш има право да повећа износ бесповратних средстава из става 1. Ове главе, а у складу са уговором о суфинансирању програма енергетске санацијe закљученим са Министарством рударства и енергетике.

За сваку од мера енергетске санације ограничена су максимална укупна средства подстицаја, а крајњи корисник је дужан да обезбеди разлику до пуног износа укупне вредности појединачног пројекта.

Максимални удео бесповратних средстава за појединачне мере из главе I Јавног позива износи до 50%.

Поред могућности пријаве за појединачну меру/мере, грађани имају могућност пријаве за један од пакета мера са вишим уделом бесповратних средстава. Предвиђена су три пакета мера: Основни, Стандардни и Напредни.Максимални удео бесповратних средстава за пакете износи:

* Основни пакет обухвата примену најмање две мере из одељка I тач. 1), 2) и 3) Јавног позива и ако је предвиђено Прилогом 3 меру израде техничке документације из одељка I. тачка 10) Јавног позива. За примену основног пакета мера предвиђено је одобравање бесповратних средстава крајњем кориснику до 55% од укупне вредности пројекта;
* Стандардни пакет чини Основни пакет коме је придодата мера 4) или мера 5) или мера 6) и/или 7) из одељка I. Јавног позива. За примену стандардног пакета мера предвиђено је одобравање бесповратних средстава крајњем кориснику до 60% од укупне вредности пројекта*;*
* Напредни пакет чини Стандардни пакет коме је придодата мера 8) и/или мера 9) из одељка I. Јавног позива. За примену напредног пакета мера предвиђено је одобравање бесповратних средстава крајњем кориснику до 65% од укупне вредности пројекта

Сваки од ових пакета Максимални износи бесповратних средстава по мерама енергетске ефикасности и пакетима ( са израдом техничке документације ако је потребна) дати су табеларно:

**Табела 1**. - Максимални износи бесповратних средстава по мерама енергетске ефикасности и пакетима (са израдом техничке документације ако је потребна) за **породичне куће:**

|  |  |  |  |  |  |
| --- | --- | --- | --- | --- | --- |
| МЕРЕ ЕНЕРГЕТСКЕ САНАЦИЈЕ из одељка I Јавног позива | | МАКСИМАЛНИ ИЗНОСИ БЕСПОВРАТНИХ СРЕДСТАВА | | | |
| Појединачна мера | Основни пакет | Стандардни пакет | Напредни пакет |
| 1) | Замена спољних прозора и врата | 160.000 | 176.000 | 192.000 | 208.000 |
| 2) | Изолација фасаде | 250.000 | 275.000 | 300.000 | 325.000 |
| 3) | Изолација крова | 250.000 | 275.000 | 300.000 | 325.000 |
| 4) | Уградња котла на гас | 90.000 |  | 108.000 | 117.000 |
| 5) | Уградња котла на пелет | 120,000 |  | 144.000 | 156.000 |
| 6) | Уградња топлотне пумпе: |  | | | |
| Ваздух-ваздух | 190.000 |  | 228.000 | 247.000 |
| Ваздух-вода | 350.000 |  | 420.000 | 455.000 |
| Вода-вода | 400.000 |  | 480.000 | 520.000 |
| Земља-вода | 400.000 |  | 480.000 | 520.000 |
| 7)\* | Замена или уградња нове инсталације | 150.000 |  | 180.000 | 195.000 |
| 8) | Уградња соларних колектора за припрему ПТВ | 160.000 |  |  | 208.000 |
| 9) | Уградња соларних панела за електричну енергију | 420.000 |  |  | 546.000 |
| 10)\*\* | Израда техничке документације: |  | | | |
| Архитектонско-грађевински пројекат | 24.000 | 26.400 | 28.800 | 31.200 |
| Пројекат машинства | 24.000 |  | 28.800 | 31.200 |
| Елаборат енергетске ефикасности | 18.000 | 19.800 | 21.600 | 23.400 |
| Енергетски пасош | 18.000 | 19.800 | 21.600 | 23.400 |

Напомене:

\*Мера 7) замена или уградња нове инсталације грејања не може бити примењена самостално већ искључиво уз неку од мера 4), 5) или 6), када се подноси пријава за појединачну меру или уколико се примењује у оквиру пакета мера додаје се одговарајућа вредност из табеле и на тај начин добија максимална вредност бесповратних средстава.

\*\* Мера израде техничке документације не може бити примењена самостално, већ искључиво уз неку од мера 1)-6) или 8), под условом да је наведена у Прилогу 3. У том случају додељују се бесповратна средства без обзира да ли се ова мера примењује уз појединачну меру 1)-6) или 8) или у оквиру пакета.

**Табела 2.** - Максимални износи бесповратних средстава по мерама енергетске ефикасности (са израдом техничке документације ако је потребна) **за станове:**

|  |  |  |
| --- | --- | --- |
| МЕРЕ ЕНЕРГЕТСКЕ САНАЦИЈЕ из одељка I Јавног позива | | МАКСИМАЛНИ ИЗНОСИ БЕСПОВРАТНИХ СРЕДСТАВА |
| Појединачна мера |
| 1) | Замена спољних прозора и врата | 120.000 |
| 6) | Уградња топлотне пумпе: |  |
| Ваздух-ваздух | 190.000 |
| Ваздух-вода | 350.000 |
| 7)\* | Замена или уградња нове инсталације | 90.000 |
| 10)\*\* | Израда техничке документације: |  |
| Архитектонско-грађевински пројекат | 24.000 |
| Пројекат машинства | 24.000 |
| Елаборат енергетске ефикасности | 18.000 |
| Енергетски пасош | 18.000 |

Напомене:

\*Мера 7) замена или уградња нове инсталације грејања не може бити примењена самостално већ искључиво за меру 6), када се подноси пријава за појединачну меру/мере меру или уколико се примењује у оквиру пакета мера додаје се одговарајућа вредност из табеле и на тај начин добија максимална вредност бесповратних средстава.

\*\* Мера израде техничке документације не може бити примењена самостално, већ искључиво уз неку од мера 1), 6) и 7) под условом да је наведена у Прилогу 3.

Износ бесповратних средстава за појединачну меру или за меру укључену у пакет се израчунава на основу максималног удела бесповратних средстава (појединачна мера/мере 50%, основни пакет 55%, стандардни пакет 60% и напредни пакет 65%), али

не може бити већи од наведених максималних износа тих средстава по мерама и

пакетима енергетске ефикасности из Табеле 1. и Табеле 2.

Максимални износ бесповратних средстава за пакете мера се израчунава сабирањем максималних вредности бесповратних средстава за мере које обухвата пакет.

Максимални износ бесповратних средстава се израчунава на основу максималног удела бесповратних средстава, али не може бити већи од наведених максималних износа тих средстава по мерама енергетске ефикасности и пакетима.

**IV УСЛОВИ ПРИЈАВЕ НА ЈАВНИ ПОЗИВ**

Област енергетске ефикасности у зградарству регулисана је Законом о планирању и изградњи и пратећим правилницима.

Право учешћа на Јавном позиву имају крајњи корисници који станују у објектима и испуњавају следеће услове:

1. да је објекат легално изграђен;
2. да је подносилац пријаве:
   1. власник објекта или
   2. корисник објекта са пријавом боравка на адреси објекта и приложеном писаном сагласношћу сувласника објекта, овереном код јавног бележника;
3. уколико постоји сувласништво над објектом, подносилац пријаве је у обавези дадостави писану сагласност осталих сувласника приликом пријаве, оверену код јавног бележника.
4. да се у објекту станује током целе године;
5. да су измирене обавезе по основу јавних прихода везаних за објекат у моменту подношења пријаве.

* за меру из главе I тачкa 1) Јавног позива средства ће се одобравати за замену дотрајале столарије, неадекватних техничких карактеристика. За стамбене објекте са више етажа једног власника, средства се могу користити за замену столарије на једној или свим етажама, с тим да столарија на свакој од етажа мора бити комплетна.
* за меру из главе I тачкa 2) Јавног позива, средства подстицаја за термичку изолацију неће се одобравати за појединачне етаже стамбених објеката;
* сутерени чији је фасадни зид обложен каменом или сличним материјалом не морају се термички изоловати;
* двојни објекти различитих власника као и објекти у низу третирају се као засебни објекти;
* за меру из главе I тачкa 4) Јавног позива, средства подстицаја за замену грејача простора (котао или пећ), ефикаснијим котлом на гас могу се доделити искључиво ако постоје све потребне сагласности за гасну инсталацију до новог котла који се уграђује;
* средства се неће одобравати Крајњем кориснику за набавку улазних врата стамбених објеката која нису у директној вези са грејаним простором;
* крајњи корисник има право да поднесе само једну пријаву за домаћинство, при чему домаћинство може обухватити више појединачних стамбених јединица, односно више етажа у једном објекту и више стамбених објеката на истој локацији и на истој катастарској парцели.

**V НЕПРИХВАТЉИВИ ТРОШКОВИ**

Неприхватљиви трошкови су трошкови који неће бити финансирани овим јавним позивом.

1. трошкови радова, набавка материјала и опрема који настану пре првог обиласка комисије за реализацију мера енергетске санације града/општине (у даљем тесту: Комисија);
2. трошкови који су у вези са набавком опреме: царински и административни трошкови;
3. трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл;
4. рефундација трошкова за већ набављену опрему и извршене услуге (плаћене или испоручене);
5. трошкови за набавку опреме коју крајњи корисник сам производи или услуге које извршава.

Други трошкове који нису у складу са мерама енергетске санације.

**VI ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ**

Пријава на јавни позив обавезно садржи:

1. попуњен и потписан Пријавни образац за суфинасирање мера енергетске ефикасности; (Прилог 1)
2. **доказ о власништву**:
   1. Извод из листа непокретности / уговор о купопродаји / уговор о поклону / правноснажно оставинско решење или други одговарајући документ из кога несумњиво произилази да је подносилац пријаве власник објекта;
3. један од следећих доказа за легалност стамбеног објекта:
   1. Доказ о изградњи објекта пре доношења прописа о изградњи;
   2. Употребна дозвола;
   3. Решење о озакоњењу;
   4. Извод из листа непокретности из кога јасно произилази да је објекат уписан у складу са прописима о изградњи;

(Напомена: Уколико подносилац пријаве поседује доказ о легалности објекта који није уписан у катастру непокретности, дужан је да га приложи уз пријаву.)

1. фотокопије нечипованих личних карата или очитане личне карте са чипом за сва физичка лица која живе на адреси објекта за коју се подноси пријава. За малолетна лица доставити фотокопије здравствених књижица;
2. фотокопију рачуна за утрошену електричну енергију у претходном месецу, у односу на месец у коме се аплицира, а ради доказивања да се у пријављеном стамбеном објекту станује (минимална потрошња не може бити мања од 30 kWh месечно);
3. потврда о могућности прикључења на гасоводну мрежу за меру уградње котла на природан гас (акт којим се одобрава изградња/уградња гасне инсталације и сагласност локалног дистрибутера гаса);
4. предмер и предрачун/ профактура за опрему са уградњом издата са листе директних корисника (привредних субјеката) коју је објавио Град Ниш, као и атесте/извештаје који доказују испуњеност минималних услова енергетске ефикасности из главе I;
5. потписану Сагласност, да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања. (Прилог 5[[1]](#footnote-1))

* Уколико има више од једног власника објекта, потребно је доставити писану сагласност оверену код јавног бележника и фотокопије нечипованих личних карата или очитане личне карте са чипом, свих сувласника приликом пријаве;
* Уколико пријаву подноси корисник објекта, неопходно је да има пријаву боравка на адреси објекта за који подноси пријаву и да достави писану сагласност и фотокопију нечиповане личне карате или очитане личне карте са чипом власника;

**VII ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на званичној интернет страници Града Ниша [www.ni.rs](http://www.ni.rs), на званичној интернет страници Канцеларије за локални економски развој [www.investnis.rs](http://www.investnis.rs) или на шалтерима Јединственог управног места Града Ниша, у улици Николе Пашића 24, Ниш и садржи:

* Комплетан текст Јавног позива;
* Прилог 1 - Пријавни образац и образац о стању објекта;
* Прилог 2 - Листа директних корисника;
* Прилог 3 - Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације;
* Прилог 4 - Сагласност власника/сувласника
* Прилог 5 - Сагласност да орган Града по службеној дужности може да изврши увид, прибави и обради податке о чињеницама о којима се води службена евиденција, а који су неопходни у поступку одлучивања (Извод из листа непокретности и пресек стања о измиреним обавезама по основу јавних прихода везаних за објекте за које се аплицира).

**VIII МЕСТО И РОК ДОСТАВЈЬАЊА ПРИЈАВА**

Јавни позив ће трајати до утрошка средстава, а најдуже до 31.12.2023. године, од дана објављивања на огласној табли органа и служби Града Ниша, званичној интернет страници Града Ниша [www.ni.rs](http://www.ni.rs) и званичној интернет страници Канцеларије за локални економски развој [www.investnis.rs](http://www.investnis.rs), што је крајњи рок за подношење Пријаве.

Подносиоци, пријаву за учешће на Јавном позиву попуњавају на српском језику, ћириличним писмом.

Одштампани, попуњени и потписани пријавни образац доставља се у 2 (два) примерка (један оригинал и једна копија) заједено са предвиђеном пратећом документацијом из главе VII Јавног позива, достављају се посредно (поштом) у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ГРАДА НИША ЗА 2023. ГОДИНУ - НЕ ОТВАРАТИ”**

са пуном адресом пошиљаоца на полеђини коверте, на адресу:

**Град Ниш**

**Градска управа за органе Града и грађанска стања**

**ул. Николе Пашића бр. 24, Ниш**

**за**

**-Комисију за реализацију мера енергетске санације-**

или непосредно (лично) на шалтерима Јединственог управног места, ул. Николе Пашића бр. 24, Ниш.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

Пријаве послате на било који други начин (нпр. факсом или електронском поштом) неће бити узете у разматрање. Неблаговремене пријаве неће бити узете у разматрање.

За све додатне информације и обавештења подносилац пријаве може се обратити на контакт телефон 018/504-658 или на е-mail: [kler@gu.ni.rs](mailto:kler@gu.ni.rs).

**IX УТВРЂИВАЊЕ ИСПУЊЕНОСТИ УСЛОВА ЗА ДОДЕЛУ СРЕДСТАВА**

Комисија утврђује испуњеност услова за доделу бесповратних средстава на основу прегледа Пријаве и поднете документације из поглавља VII Јавног позива и теренског обиласка ради увида у стање објекта и проверу података у пријави на Јавни позив.

Пријава ће се сматрати неуредном ако у достављеној писаној форми недостаје било који документ из главе VII Јавног позива. У току поступка Комисија може да од Подносиоца пријаве, према потреби, затражи да се уреди Пријава, додатну документацију, као и информације у циљу провере испуњености неопходних услова за које се грађанин изјаснио поднетом пријавом, у року од 8 (осам) дана. Уколико подносилац пријаве не поступи по налогу Комисије у остављеном року, решењем ће иста бити одбачена.

Ако подносилац пријаве поступи о налогу Комисије у року, за пријаву ће се сматрати да је од почетка била уредна.

Пријава са документацијом чија садржина није у складу са Јавним позивом се не оцењује и решењем ће бити одбијена.

# **X ОДОБРАВАЊЕ БЕСПОВРАТНИХ СРЕДСТАВА ЗА ФИНАНСИРАЊЕ ПРОЈЕКАТА ЕНЕРГЕТСКЕ САНАЦИЈЕ**

Комисија Решењем утврђује испуњеност услова за доделу средстава и обавештава подносиоца пријаве.

На решење из става 1. овог члана којим је утврђено да нису испуњени услови за доделу бесповратних средстава, подносилац пријаве има право приговора Комисији у року од 8 (осам дана) од дана доношења решења.

Комисија је дужна да одлучи по приговорима из става 2. овог члана у року од 8 (осам) дана од дана пријема приговора.

У случају одбијања приговора из става 2. овог члана подносилац пријаве има право да поднесе приговор Градском већу Града Ниша у року од 8 (осам) дана од дана пријема одлуке по приговору из става 2. овог члана и о томе обавести Јединицу за имплементацију Пројекта „Чиста енергија и енергетска ефикасности за грађане у Србији“, образовану од стране Министарства рударства и енергетике (у даљем тексту: ЈИП).

Градско веће Града Ниша је дужно да одлучи по приговорима из става 4. овог члана у року од 8 (осам) дана од дана пријема приговора.

Одлука Градског већа Града Ниша већа је коначна.

Комисија утврђује листу крајњих корисника, којима су Решењем из става 1. овог члана одобрена средства за финансирање мере/пакета мера и објављује на огласној табли органа и служби Града Ниша, као и на званичној интернет страници Града Ниша и Канецеларије за локални економски развој.

Након спроведених утврђених поступака по Јавним позивима за директне и крајње кориснике, Град Ниш закључује тростране уговоре са изабраним директним и крајњим корисницима.

**XI НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Комисија ће обезбедити активну комуникацију са ЈИП и одговарати на захтеве у смислу обезбеђивања примене стандарда Међународне банке за обнову и развој у испуњавању обавеза јединице локалне самоуправе дефинисаних у следећим документима:

1. „Правилник о раду на пројекту“;
2. „План ангажовања заинтересованих страна“;
3. „План преузимања обавеза из области животне средине и социјалних питања (ESCP)“;
4. „Оквир за управљање заштитом животне средине и социјалним утицајима пројекта (ESMF)“ и
5. „Контролна листа плана за управљање животном средином и социјалним питањима (ESMP)“.

Сва документа су доступна на интернет страници Министарства: (<https://www.mre.gov.rs>).

Град Ниш ће вршити пренос средстава искључиво директном кориснику, након што појединачни крајњи корисник изврши уплату директном кориснику, целокупног дела своје обавезе и након завршетка реализације мере

Услов да се пренесу средства директном кориснику из става 3. овог поглавља, је Записник Комисије након другог обиласка објекта завршених радова, утврђујући да ли су исти изведени по правилима стуке и како је предвиђено предмером и предрачуном достављеним приликом аплицирања на Јавни позив.

1. Орган града по службеној дужности има обавезу да изврши увид, прибави и обради податке о чињеницама о којима се води службена евиденција, а који су неопходни у поступку одлучивања и то:

   - извод из листа непокретности.

   - пресек стања о измиреним обавезама по основу јавних прихода везаних за објекте за које се аплицира. [↑](#footnote-ref-1)